Eta tinamo

La Eta tinamo (Crypturellus soui) estas birdospecio de la familio de Tinamedoj troviĝanta en Centrameriko kaj Sudameriko.

 Etimologio 
Crypturellus estas formata el la grekaj vortoj κρυπτός (kriptós), "kovrita" aŭ "kaŝita", οὐρά (urá), "vosto", kaj -ellus, latina diminutiva sufikso. La genronomo Crypturellus entute signifus "malgranda kaŝvostulo".Gotch, A. F. (1195)

 Taksonomio 
Ĉiuj tinamoj estas el la familio Tinamedoj, kaj en pli granda skemo estas ankaŭ Paleognatoj. Malkiel la tre konataj neflugaj birdoj el Paleognatoj nome Strutoformaj kiaj la Strutoj, la Emuo kaj aliaj, la tinamoj povas flugi, kvankam ĝenerale ili ne estas fortaj flugantoj. Ĉiuj Strutoformaj evoluis el prahistoriaj flugantaj birdoj, kaj la Tinamoformaj estas la plej proksimaj vivantaj parencoj de tiuj birdoj.Davies, S. J. J. F. (2003)

 Subspecioj 
 La Eta tinamo, Crypturellus soui loĝas en suda Meksiko al nordorienta Brazilo okcidente al Ekvadoro kaj oriente al Franca Gujano kaj ankaŭ al Trinidado kaj havas la jenajn subspeciojn:
 Crypturellus soui soui loĝanta en nordorienta SudamerikoClements, James (2007). The Clements Checklist of the Birds of the World (6 ed.). Ithaca, NY: Cornell University Press. ISBN 978-0-8014-4501-9. (orienta Kolombio, orienta kaj suda Venezuelo, Franca Gujano, Gujano, Surinamo, kaj nordorienta Brazilo.)
 Crypturellus soui meserythrus loĝanta en Meksiko, Belizo, Honduro, Gvatemalo, Salvadoro, partoj de Nikaragvo
 Crypturellus soui modestus loĝanta en Kostariko kaj okcidenta Panamo
 Crypturellus soui capnodes loĝanta en nordokcidenta Panamo
 Crypturellus soui poliocephalus loĝanta en suda (marbordaj areoj al Pacifiko de la provincoj Veragŭo, Herrera, Los Santos, Kokleo) kaj okcidenta Panamo
 Crypturellus soui caucae loĝanta en nordcentra Kolombio ĉe la valo de la rivero Magdalena
 Crypturellus soui harterti loĝanta en okcidenta Ekvadoro kaj okcidenta Kolombio (deklivoj al Pacifiko)
 Crypturellus soui mustelinus loĝanta en Kolombio kaj plej nordokcidenta Venezuelo
 Crypturellus soui caqueta loĝanta en sudorienta Kolombio (Departementoj Metao, Kaketao, Vaŭpeso, kaj Gŭavjaro)
 Crypturellus soui nigriceps loĝanta en orienta Ekvadoro kaj nordorienta Peruo
 Crypturellus soui albigularis loĝanta en orienta kaj norda Brazilo
 Crypturellus soui inconspicuus loĝanta en norda Bolivia kaj centra kaj orienta Peruo
 Crypturellus soui andrei loĝanta en Trinidado kaj norda Venezuelo
 Crypturellus soui panamensis loĝanta en partoj de Panamo (ambaŭ marbordoj kaj Perlinsuloj (antikva enmetado).

 Habitato kaj teritorioj 
Ĝi estas loĝanta (nemigranta) reproduktanto en tropikaj arbaroj de malaltaj teroj, riverbordaj arbaroj, ĉiamverdaj arbaroj de malaltaj teroj, sekundaraj arbaroj,American Ornithologists' Union (1998) [1983]. "Tinamiformes: Tinamidae: Tinamous" (PDF). Check-list of North American Birds (7th ed.). Washington, D.C.: American Ornithologists' Union . p. 2 . ISBN 1-891276-00-X kaj arbustaroj de malaltaj teroj je altitudo de 2,000 m. Ili sukcesas ankaŭ uzi klarigitajn arbarojn kaj plantejojn aŭ agrikulturan teron. La Eta tinamo loĝas tra centra kaj suda Centrameriko kaj norda SudamerikoBirdLife International (2008)

 Kutimaro 
La Eta tinamo rare estas vidata en sia malhelaj, densaj arbaroj, kie tuj foriras tra la subkreskaĵaro. Ĝi povas esti lokigita pro siaj fajfaj alvokoj (mildaj, descendaj henoj; ankaŭ serioj de solaj notoj, kun plirapidiĝanta tempo fine), fare de ambaŭ seksoj. Ili manĝas semojn, berojn kaj kelkajn insektojn.

 Reproduktado 

La reprodukta sezono de la Eta tinamo gamas el majo al oktobro. Ties nesto estas malgranda depresio en arbara grundo, foje kovrita per kelkaj folioj ĉe la bazo de arbo aŭ en densa arbustaro. La ino kutime demetas du brilajn malhelpurpurajn ovojn, foje nur unu. La ovogrando estas proksimume 41 al 32 mm. La ovoj estas kovataj de la masklo. La junuloj estas frumaturaj kaj povas kuri tuj post eloviĝo.

 Aspekto 
La Eta tinamo estas proksimume 22 al 24 cm longa kaj pezas 220 g. Tiu specio estas timida, sekretema kaj soleca. Kvankam ĝi aspektas simila al aliaj surgrunde loĝantaj birdoj kiaj la koturnoj kaj la tetraoj, ĝi estas komplete nerilataj al tiuj grupoj. Tiu estas diketa birdo rekonata pro sia malgrando kaj manko de strieco. Ĝi havas nestriecan fulgecbrunan plumaron, nuance al griza en kapo kaj havas blankecan gorĝon. Ties kolo estas bruneca kaj ĝi estas cinam-sablokolora en sia ventro. La ino havas pli brilan ruĝecbrunon en siaj subaj partoj ol la masklo. Ties kruroj povas esti grizaj, olivecaj aŭ flavaj.

 Konservado 
La IUCN listigas la Etan tinamon kiel Malplej Zorgiga, kun loĝa teritorio de 9,500,000 km².

 Notoj 

 Referencoj 
 American Ornithologists' Union (1998) [1983]. "Tinamiformes: Tinamidae: Tinamous" (PDF). Check-list of North American Birds (7th ed.). Washington, D.C.: American Ornithologists' Union . p. 2 . ISBN 1-891276-00-X
 BirdLife International (2008). "Little Tinamou - BirdLife Species Factsheet". Data Zone. Konsultita 09 Feb 2009.
 Brands, Sheila (Aug 14 2008). "Systema Naturae 2000 / Classification, Crypturellus soui". Project: The Taxonomicon. Konsultita Feb 09 2009.
 Clements, James (2007). The Clements Checklist of the Birds of the World (6 ed.). Ithaca, NY: Cornell University Press. ISBN 978-0-8014-4501-9.
 Davies, S.J.J.F. (2003). "Tinamous". In Hutchins, Michael. Grzimek's Animal Life Encyclopedia. 8 Birds I Tinamous and Ratites to Hoatzins (2 ed.). Farmington Hills, MI: Gale Group. pp. 57–59. ISBN 0-7876-5784-0.
 ffrench, Richard (1991). A Guide to the Birds of Trinidad and Tobago (2a eldono). Comstock Publishing. ISBN 0-8014-9792-2.
 Gotch, A. F. (1995) [1979]. "Tinamous". Latin Names Explained. A Guide to the Scientific Classifications of Reptiles, Birds & Mammals. New York, NY: Facts on File. p. 183. ISBN 0-8160-3377-3.
 Hilty, Birds of Venezuela, ISBN 0-7136-6418-5

 Eksteraj ligiloj 
 Eta tinamo, filmetoj, fotoj kaj sonoj ĉe Internet Bird Collection
 Eta tinamo, fotaro  VIREO

Kategorio:Tinamedoj
Kategorio:Tinamoj
Kategorio:Tinamoformaj
Kategorio:Birdoj de Ameriko
Kategorio:Birdoj de Panamo
Kategorio:Birdoj de Kolombio
Kategorio:Birdoj de Ekvadoro
Kategorio:Birdoj de Peruo
Kategorio:Birdoj de Bolivio
Kategorio:Birdoj de Venezuelo